बेतिया में झोपड़ी में आग लगने से तीन बच्चों की जिंदा जलकर मौत
बेतिया में झोपड़ी में आग लगने से तीन बच्चों की जिंदा जलकर मौत
बेतिया | गोपालपुरथाना क्षेत्र में सोमवार की देर रात एक झोपड़ी में आग लग जाने से एक ही परिवार के तीन बच्चों की जिंदा जलकर मौत हो गई। पुलिस ने मंगलवार को बताया कि कदमवा गांव निवासी शेख गुड्डू बच्चों को खाना खिलाने के बाद झोपड़ी में दीया जलाकर उन्हें सुला दिया और वह प|ी के साथ अपने ससुर के घर चला गया। इसी दौरान झोपड़ी में दीए से आग लग गई जिसमें अफसाना (05), इरशाद (03) और पांच माह का अबोध बच्चे की जिंदा जलकर मौत हो गई। आग लगने से घर में रखे सामान भी जलकर नष्ट हो गए।
घटना की सूचना मिलते ही पुलिस मौके पर पहुंची और शवों को पोस्टमार्टम के लिए महारानी जानकी कुंवर अस्पताल भेज दिया है। इस बीच राज्य के गन्ना उद्योग मंत्री खुर्शीद अहमद ने घटना की सूचना मिलते ही मौके पर पहुंच कर पीड़ित परिवार को सांत्वना दी और उन्हें हर संभव सहायता उपलब्ध कराने का निर्देश अधिकारियों को दिया। उन्होंने घटना पर गहरा दुख व्यक्त किया है।
hin_Deva hin_Deva hin_Deva hin_Deva